یوسف پیغمبر (ڈراما)

یوسف پیغمبر 2022ء میں بنایا گیا ایک معروف ایرانی سلسلے وار تاریخی کھیل ہے جو حضرت یوسف کی مبارک زندگی پر مبنی ہے۔ اس سلسلے وار تاریخی اسلامی کھیل کی کہانی کو احادیث مبارکہ، قرآن مجید اور دیگر اسلامی و معتبر غیر اسلامی روایات سے اخذ کیاگیاہے تاہم بنیادی ماخذ اسلامی کتب ہی ہیں۔ اس کھیل کی عکسبندی قدیم مصر کے عمارنہ دور کے عمارنہ شہر میں کی گئی ہے۔ اس کھیل کی عکسبندی کے لیے مصنوعی طور بنائے جانے والی تاریخی عمارتوں، لباس اور مناظر پر12,000,000,000تومن 12,200,000ڈالر لاگت آئی ہے۔۔ یہ سلسلے وار45 اقساط پر مبنی ہے اور اب انگلش،عربی، اردو،ترکی اور دیگر زبانوں میں دستیاب ہے۔ فلم کے ہدائت کار فرج اللہ سلحشور ہیں جو اس سے قبل اصحاب کہف نامی فارسی سلسلے وار کھیل بناچکے ہیں۔ اس کھیل کی ہر قسط کا آغاز تسمیہ اور سورۃ یوسف کی آیات سے ہوتاہے۔ سورہ یوسف کی آیات5-4کی تلاوت ایران کے معروف قاری کریم منصوری نے کی ہے۔ ان آیات میں حضرت یوسف کے بچپنے کے خواب کا حوالہ دیاگیاہے۔ کہ جب چاند ستارے انکو سجدہ کرتے ہیں۔

تنقیدی جائزہ 
اس سلسلے وار کھیل کی ایران اور دیگر تمام اسلامی دنیا میں نمائش کے ساتھ ہی مثبت تاثرات موصول ہوئے۔ تاہم بعض کے مطابق اس کھیل میں کثیر زوجات کے نظریے کو فروغ دیاگیاہے۔ حتیٰ کہ ہدائت کار کی دختر جو ایک مذہبی گھرانے میں پروان چڑھی ہیں نے کھلے عام اپنے والد کے کام پر تنقید کرتے ہوئے کہاہے کہ اسے یقین ہے کہ کثیر زوجات کی سوچ اسلامی جمہوریہ ایران کے ٹی وی IRIBکی پیداکردہ ہے۔ انہوں نے مزید کہا کہ: 
ہم ہرکسی یا کسی ایک کے بارے میں نہیں کہہ سکتے کہ وہ کیا نظریہ یا سوچ رکھتاہے تاہم ہر کسی کی اپنی سوچ اور نظریہ ہے۔ انہوں نے مزید کہاکہ میں ہدائت کار سے کسی قسم کے تعلق کے اظہار کے بنا ایک عمومی ناظر کے طور پر پریشان ہوں کہ ایران میں اسلام کس شکل میں نوجوانوں کو پیش کیاجا رہاہے اور انکا مستقبل کیساہوگا؟ انکو کیا انتخاب کرناچاہئے؟
جبکہ ہدائتکارر فرج اللہ سلحشور نے تبصرہ کرتے ہوئے کہا کہ:
تمام مکاتب اسلامی سمیت ماضی میں کثیر زوجات کی روایت موجود تھی۔ مگر موجودہ زمانے میں کچھ وجوہات کی بناپر اس میں تبدیلی آگئی ہے۔ انبیا اور انبیا کے پیشرو بعض اوقات 2 یا 2 سے زائد زوجات بھی رکھتے تھے۔ یہ ایک ماضی کی حقیقت ہے جس کی تاریخ گواہی دیتی ہے اور یہ روایت اب بھی بعض اسلامی ممالک میں موجود ہے جبکہ حقوق نسواں کے شیعہ طرفدار اس میں ترمیم کرناچاہتے ہیں۔ ماضی میں کثیر زوجات کی روایت تھی اس لیے میں اس حقیقت کو نظر انداز نہیں کرسکتاتاکہ حقوق نسواں کے علمبرداروں کو خوش کرسکوں۔ گو کہ کثیر زوجات کا معاملہ میری نظر میں اہم نہیں اور نہ ہی میں اس کو فروغ دینے کے لیے کسی اقدام کا حامی ہوں تاہم یہ کھیل ایک تاریخی حقیقت ہے جس میں ہم مسلمانوں کے لیے دیگر بہت سے اسباق پوشیدہ ہیں۔

کتایون ریاحی جو ایران کی ایک معروف اداکارہ ہیں انہوں نے اس کھیل میں اداکاری کے بعد اداکاری کو خیرباد کہہ دیا۔ انہوں نے کہاکہ ان کا اس تاریخی کھیل میں اداکاری کرنے کا تجربہ نہائت شاندار رہا۔ انہوں نے کہا کہ اس تاریخی اسلامی کھیل میں انہیں استحکام، رواداری، احترام، حیاوشرم اور حجاب و نقاب سمیت بہت سی اسلامی اقدار کا عملی تجربہ حاصل ہواہے۔ اس لیے اب کسی دیگر کردار کے لیے اداکاری نہیں کرینگی۔ وہ ہمیشہ اپنے اندر زلیخا کے تاریخی کردار کے لیے اداکاری سے حاصل ہونے والی چاشنی اور مٹھاس کو ہمیشہ اپنے اندر محفوظ رکھنا چاہتی ہیں۔

اداکار

مزید دیکھیے 
 اسلام میں پیامبر یوسف علیہ السلام

حوالہ جات 

پیامبر یوسف سلسلے وار تاریخی اسلامی کھیل اردو زبان میں

2008ء کی ایرانی فلمیں
ایران میں ٹیلی ویژن
ایرانی فلمیں
فارسی زبان کی فلمیں
یوسف
2008ء کی ٹیلی ویژن فلمیں
اسلامی ٹیلی ویژن سلسلے
ایرانی ٹیلی ویژن شوز
2008ء کی فلمیں
Short description is different from Wikidata
قرآن پر مبنی فلمیں